Hadoop Clusters, Hadoop Clusters Industry Reports | MarketsandMarkets Blog
Home Posts Tagged "Hadoop Clusters" Die Pos | TroetelPos | Organisasie wil help met katte
Organisasie wil help met katte
04 August 2017 l Justin Steyn l Views: 99 l 5 months ago
Gerda du Plessis, die vrou wat meer as 100 katte alleen versorg, se pleidooi is verhoor nadat ’n plaaslike organisasie hulp aangebied het.
Du Plessis, wat op die Roodepoort-hoewes buite Bela-Bela woon, het aan Die Pos vertel dat sy vroualleen en sonder hulp hierdie taak verrig. Die versorging van die katte het egter nou te veel vir haar geword.
“Ek is ’n verkoopsagent by ’n plaaslike hardewarewinkel en al woon ek alleen, raak dit baie duur om vir die katte te sorg. Die groot hoeveelheid katte wat ek aanhou, is mense van die ge-meenskap se katte wat hulle nie meer kan versorg nie. Ek glo nie daaraan om diere net weg te gooi nie,” het Du Plessis vroeër aan Die Pos gesê.
Etienne Kuhn van die Limpopo Crime Intervention Unit, het gesê die organisasie het met ’n veldtog begin om Du Plessis te help.
“Ek het van Du Plessis se vrywilligheid om hierdie katte te versorg gelees en het simpatie vir dit wat sy alleen aanpak.
Daarom het ons besluit om van ons kant af ’n veldtog, genaamd “Project Feline” te begin,” het Kuhn gesê.
Volgens hom beplan die organisasie om Du Plessis te help met kos, asook die herstel en instandhouding van die katte se kampe.
“Die hokke is baie gehawend en sy benodig beslis hulp. Ons vra asseblief dat die gemeenskap ons ook sal help omdat ons net ’n handjievol mense is en vrywillige hulp van enigiemand sal waardeer word,” het Kuhn gesê.
Du Plessis het by navraag gesê sy is baie dankbaar vir die hulp wat verleen word en sy hoop dat daar nog hulp vanuit die gemeenskap sal kom.
Diegene wat belang stel om te help, kan vir Kuhn bel by tel. 079 173 2421.